Zwelakhe Sisulu

UZwelakhe Sisulu (17 Disemba 1950 - 4 Okthoba 2012)  wayengumlobi wezindaba omnyama waseNingizimu Afrika, umhleli kanye nomsunguli wephephandaba. WayenguMengameli we-Writers 'Association of South Africa, kamuva owaba yi-Black Media Workers Association of South Africa (noma i-Mwasa), futhi wahola isiteleka sonyaka wonke ngo-1980 maqondana namaholo alungile kuma-journalist  abamnyama. Wayeyixhoba lokuhlukunyezwa ngaphansi kombuso wobandlululo eNingizimu Afrika futhi waboshwa cishe kathathu ngenxa yomsebenzi wakhe kweze-journalism.    Ngemuva kokuphela kombuso wobandlululo, waba isikhulu esiphezulu se-South African Broadcast Corporation .  

 Umlando wakhe siqu 
Umndeni wakwaZwelakhe uSisulu waziwa kakhulu ngomzabalazo wokulwa nobandlululo eNingizimu Afrika.  Wayeyindodana yesishoshovu sokulwa nombuso wobandlululo kanye nelungula le-African National Congress uWalter Sisulu no-Albertina Sisulu. Wayengumfowabo kaMax Sisulu, uSomlomo weSishayamthetho Sikazwelonke, noLindiwe Sisulu, uNgqongqoshe Wezabasebenzi bakaHulumeni nezokuphatha. Ubaba wakhe wagwetshelwa  ukudilikelwa yijele ngo-1964 ngesikhathi uZwelakhe Sisulu eneminyaka engu-13 ubudala.  

USisulu nomkakhe uZodwa babenamadodana amabili nendodakazi eyodwa.  

 Umsebenzi awufundela 
UZwelakhe Sisulu waqala i-career yakhe ye-journalism ngo-1975 lapho esebenza njengemfundamakhwela (intern) kwinhlangano ye-South African Associated Newspapers. Waba yi-journalist kwiphephandaba le-The Rand Daily Mail lapho ayebika khona ngokuqubuka komzabalazo waseSoweto ngo-1976 futhi wasebenza lapho kwaze kwaba ngo-1978. Wayengumhleli wezindaba weSunday Post (eNingizimu Afrika) waze wavalwa umlomo (banned) ngo-1980.  Ngesikhathi esebenza e-Sunday Post, wagwetshwa ukuya ejele ngenxa yokwenqaba ukudalula ulwazi mayelana nemithombo yababiki bezindaba bakhe futhi wahola isiteleka sika-1980 esabangela ukuvinjelwa kwakhe ukwenza umsebenzi we-journalism iminyaka embalwa. Ngemva kokuboshwa kwakhe ukuthi ahlale endlini angavunyelwa ukuzibandakanya nabanye abantu, wanikezwa indondo yomfundazwe weNieman Fellow. Emva kokuqeda kwakhe ifellowship ngo-1985, wasebenza kwiphephandaba leSowetan. Ngo-1986, wasungula iphephandaba le-New Nation (eyavalwa ngo-30 Meyi 1997),  ngaphambi kokuba aboshwe ngamaphoyisa futhi agqunywe ejele ngaphandle kokuquliswa icala njengengxenye yezimo eziphuthumayo nokuboshwa kwabantu abaningi eNingizimu Afrika ngaleso sikhathi. Leli phephandaba lalihambisana ne-African National Congress, kanti futhi lokhu lalikubekwa ngokusobala kwi-masthead yalo ethi: "The media of the powerless" (iphephandaba labangenamandla). Ngaleso sikhathi kwakuyiphephandaba laseNingizimu Afrika elikhulu kunawo onke la maphephendaba abamnyama.  Ngemuva kokuthi akhululwe kwiminyaka engu-2 yokuboshwa ngaphandle kokuquliswa icala futhi ngemuva kokuba i-ANC ivulwe umlomo, uSisulu wasebenza njengoNobhala kaNelson Mandela kanye nomqondisi wezolwazi we-African National Congress.   

Ngemuva kombuso wobandlululo eNingizimu Afrika, uSisulu waba yinhloko ye-South African Broadcast Corporation okuwuphiko lobusakazi baseNingizimu ngo-1994.  

Ngemuva kokusebenza e-SABC, uSisulu wasungula i-New African Investments Limited, eyaziwa njengebhizinisi lokuqala abanikazi balo okwakungabantu abamnyama ellabhaliswa neJohannesburg Stock Exchange kanye nokuxhobisa abantu abamnyama.  Ukubambisana kwenkampani kubandakanya indlu yokushicilela uDavid Philip, iSoweto TV nePrimedia Broadcasting .  

 Ukuqalisa ukungenela umzabalazo 
UZwelakhe Sisulu wayebandakanya i-journalism kanye nomzabalazo ngesikhathi esebenza e-The Rand Daily Mail . Ngo-1977, waba umongameli wenhlangano yababhali ye-Writers 'Association of South Africa. Njengomongameli, wahola imashi nezinye izintatheli zozakwabo zabamnyama wabe eseboshwa okwesikhashana. Umhleli kaSisulu wamthethisa ngencazelo yakhe ukuthi wayesebenzisa inkululeko yakhe yokuhlanganyela nabanye. Umhleli wakhe wathi kuye, "Ungamashi kumele, ubhale."  

USisulu waqala ukuqaphelwa emhlabeni wonke ecaleni elibandakanya ukulandelwa ngobunhloli ababenziwa  kwizintatheli zabamnyama kwenziwa ngabombuzo wobandlululo. Ngesikhathi engumhleli weSunday Post ngo-1979, uSisulu wapheqululwa ngemibuzo ziphathimandla zombuzo wobandlululo mayelana nolwazi lwakhe lomuntu owayenguthombo owasetshenziswa ngumlobi wezindaba uThamsanqa Gerald Mkhwanazi. USisulu wagwetshwa izinyanga ezingu-9 ejele ngenxa yokwenqaba ukunikeza ngolwazi lomthombo wezindaba. Kwaba ngokokuqala ngqa, lapho amaphoyisa avuma ukuthi umkhuba wokusebenzisa i-wiretaps kwizingcingo zezintatheli, okwakuvele kusolelwa kabanzi.  

 Isiteleka nokuboshwa 
UZwelakhe Sisulu wayengumholi wenyunyana ngesikhathi sesiteleka se-Mwasa lapho betelekela amaholo afanele kwizintatheli zabamnyama ngo-1980. Kwakuyisiteleka sokuqala sezintatheli zabamnyama. Ngemuva kokuthi lesi siteleka sesiphelile, walahlekelwe umsebenzi wakhe, wavalwa umlomo ekwenzeni umsebenzi wobuntatheli, wabe eseboshelwa endlini (house arrest) iminyaka emithathu kwaze kwaba ngu-1983 ekulesi sigwebo. Ukuboshwa kukaZwelakhe Sisulu mhla zingama-30 kuJuni 1981 kwakuphathelene noMthetho owawubizwa ngokuthi yi-Internal Sercurity Act. Obanye abaholi ababoshwa ngaphansi kwalo mthetho kwakungoPhil Mtimkhulu, uMathatha Tsedu, uSubri Govende kanye noJoe Thloloe .  

Wathola umfundaze we-Nieman Fellow kusukela ngo-1984-1985.  

 Iphephandaba leNew Nation nokuboshwa ngo 1986 
UZwelakhe Sisulu waboshwa kabili ngo-1986. 

Amaphoyisa ambophela ekhaya okokuqala ngo-27 Juni 1986. USisulu wabe esebabiza ngokuthi "izigebengu ezihlomile." Uhulumeni wamemezele ukuboshwa kwakhe ngemuva kweviki elilodwa. Kwaba khona izimemezelo zaphesheya zokuthi akhululwe abanye balabo abenza izimemezelo zokukhululwa kwakhe kwakuyinhlangano ye-American Society of Newspaper Editors (ASNE). Wakhululwa ejele ngo-18 Julayi 1986.     

UZwelakhe Sisulu wayesevele eqokelwe ukuba ngumqondisi weBhodi yenhlangano entsha i-ARTICLE 19 ngesikhathi eboshwa okwesibili ngo-12 Disemba 1986. Waboshwa wagqunywa ejele le-John Vorster Square lapho okwakuboshwe khona nezinye izishoshovu zomzabalazo.  Inhlangano yenza icala lakhe libe ngumkhankaso wokuqala. Wakhululwa ngemuva kweminyaka emibili kodwa akangavunyelwa ukuqhubeka nomsebenzi wakhe njengomlobi wezindaba.   Eminyakeni eyalandela, waveza inkolelo yakhe yokuthi ukusakazwa ngokuboshwa kwakhe okwenziwa zinhlangano ezinjenge-ARTICLE 19 ngesikhathi sokuboshwa kwakhe yikho okwasindisa impilo yakhe.  

 I-South African Broadcasting Corporation 
Waba yisikhulu esiphezulu esiphethe i-CEO yeNhlangano yaseSouth African Broadcasting kusukela ngo-Septemba 1994 kuya ku-1997.  Ngaphansi kobuholi bukaSisulu eNingizimu Afrika yentando yeningi, i-SABC yahlelwa kabusha futhi yaphothulwa kabusha ngomhla ka-4 Febhuwari 1996. Kwaba nezinkulumo zokuphikisana ngokwabiwa kwemithombo yezinsiza kwezinye izilimi ngaphandle kwesiBhunu(i-Afrikaans), okwakuyilona limi elalibonelelwa kakhulu kunezinye ngaphansi kombuso wobandlululo.  

Ngokuhamba kwesikhathi, uSisulu waqokwa njengomkhomishana wokuphenya ngeSABC ngemuva kokuba nezinsolo ezavezwa ngomshoshaphansi nguJohn Perlman .  

 Imiklomelo 
USisulu wanikezwa indondo ye-Order of Mapungubwe - yegolide, ngemuva kokushona kwakhe "ngegalelo lakhe eliyingqayizivele ngeqophelo lakhe leze-journalism noma ubulobi; futhi njengomlobi wezindaba owabonisa ukuhlukunyezwa  kwabantu ngaphansi kombuso wobandlululo kanye nokukhuthaza ubumbano lwabantu bamaqembu nemibono ehlukene kwezepolitiki ngesikhathi sokulwela inkululeko." )  

 Bheka futhi 

 Umlando we-African National Congress 
 Abezindaba baseNingizimu Afrika 

 Amareferensi 

 Izixhumanisi zangaphandle 

 In Memory of Zwelakhe Sisulu  

Category:AmaXhosa
Category:Abafa nge-2012